OzLabs/hebrew-wiki-articles huggingface dataset:
אדם פולהארדט

אדם פולהארדט (בגרמנית: Adam Vollhardt) (1910 – ?) היה עיתונאי גרמני שפעל בארץ ישראל בתקופה הקרובה לפרוץ מלחמת העולם השנייה במסגרת "סוכנות החדשות הגרמנית" .

==ראשית דרכו==
אדם פולהארדט נולד בגרמניה בשנת 1910. בצעירותו הפך לעיתונאי והיה כתב העיתון Deutcsher Dienst (השירות הגרמני). ביולי 1938 הגיע פולהארדט לארץ ישראל כשליח העיתון ועל מנת לסייע לפרנץ רייכרט, מי שניהל את סוכנות הידיעות הגרמנית (Deutsches Nachrichtenbüro) ושימש כסוכן של האס דה, שירות המודיעין של המפלגה הנאצית. תפקידו של פולהארדט היה לעזור לרייכרט בפעילותו בקרב הציבור הערבי בתקופת המרד הערבי הגדול.

==פעילותו בארץ ישראל==
בפעילות בקרב ערביי ארץ ישראל רכש פולהארדט השפעה רבה על הנהגתם. הוא קיים פגישות עם מנהיגים ערבים ובישר להם כי: "שאלת פלסטין תיושב לשביעות רצון הערבים בשבועות הקרובים" והוסיף כי "יהיה זה פטאלי לעניינם, אם בשלב זה הם יראו סימנים של חולשה או תשישות." וכן כי "גרמניה מעוניינת ביישובה של הבעיה על הבסיס של קבלת דרישותיהם המלאות של הערבים". הוא גם הבטיח להם כי "הגרמנים יכולים להמשיך ולתמוך בעניין הערבי הפלסטיני באמצעות תעמולה".

פעילות זאת לא נעלמה מעיני הבולשת הבריטית ה- CID ובתקופת המתיחות הבינלאומית שלקראת פרוץ מלחמת העולם השנייה נקטה ממשלת המנדט בצעדים נגד החתרנות הגרמנית בארץ. ב- 15 ביוני 1939, חודשיים וחצי לפני פרוץ המלחמה, נצטוו פרנץ רייכרט ואדם פולהארדט לעזוב את הארץ. על גורלו של פרנץ רייכרט לא נודע מאז דבר ואילו אדם פולהארדט המשיך לפעול בימי המלחמה במסגרת סוכנות הידיעות הגרמנית.

==במלחמת העולם השנייה ומיד לאחריה==
לאחר שנסתיימה שליחותו בארץ ישראל שוגר פולהארדט כנציג סוכנות הידיעות הגרמנית לטוקיו בירת יפן, בעלת בריתה של גרמניה הנאצית. הוא שהה בה במשך תקופת מלחמת העולם. לאחר סיום המלחמה והוא אז בן 35 שנים, לא נזקפה לחובתו עובדת שירותו את המשטר הנאצי והוא המשיך להיות נציגה של סוכנות הידיעות הגרמנית ביפן.
כראש הסוכנות הוא היה הנציג היחיד של כתבי החוץ שנוכח בטקס הכרזת העצמאות של הפיליפינים שנערך במנילה ב 1946.

==בגרמניה המערבית==
בגרמניה המערבית שלאחר המלחמה המשיך פולהארדט להתקדם בקריירה שלו. הוא היה לכתב "עיתון הערב של המבורג" (Hamburger Abendblatt) ובשנים 1956 – 1957 הוא כיהן כחבר ההנהלה של ועידת העיתונות הפדרלית (Bundespressekonferenz), איגוד של עיתונאים עצמאיים המדווחים לתקשורת המערב גרמנית על חדשות הפנים. בשנות השישים הוא נתמנה לדוברו ויועצו של איל התקשורת הגרמני אקסל שפרינגר וזה היה ככל הידוע תפקידו האחרון.

==לקריאה נוספת==
*

==קישורים חיצוניים== 
*[http://www2.dickinson.edu/magazine/photos/Wickert.jpg תמונתו באירוע בשגרירות הגרמנית בטוקיו ב-1942. הראשון מימין לצידה של אשת השגריר] באתר Dickinson Magazine.

==קישורים חיצוניים==
*[http://www.jpress.org.il/Repository/getFiles.asp?Style=OliveXLib:LowLevelEntityToSaveGifMSIE_TAUHE&Type=text/html&Locale=hebrew-skin-custom&Path=PLS/1939/06/21&ChunkNum=-1&ID=Ar00208&PageLabel=2 על גירושם של רייכרט ופולהארדט מהארץ] פלסטיין פוסט 21.6.1939.

==הערות שוליים==

קטגוריה:עיתונאים גרמנים
קטגוריה:אנשי אס אס
קטגוריה:עיתונאים נאצים
קטגוריה:מרגלים שריגלו למען גרמניה
אנדרטת סן חסינטו

אנדרטת סן חסינטו (אנגלית: San Jacinto Monument) ניצבת בפרוורי העיר יוסטון במדינת טקסס שבארצות הברית. האנדרטה, הגבוהה בעולם (172.92 מטר), הוקמה בשנת 1939 לזכר ניצחון הטקסנים על המקסיקנים בקרב סן חסינטו בשנת 1836, שהיה הקרב המכריע במהפכה הטקסנית.

==תולדות האנדרטה==
שדה הקרב של סן חסינטו מצוי בעיר לה פורטה (La Porte), כ-27 קילומטרים ממזרח למרכזה של יוסטון, לחוף תעלת הספנות שלה. 

בשנת 1897, לאחר מאמצים של אגודת ותיקי טקסס (Texas Veteran's Association) במהלך ארבעים השנים שקדמו לה, רכשה מדינת טקסס את הקרקע שעליו ניצב שדה הקרב של סן חסינטו והוא הוכרז כאתר היסטורי מדינתי. 

במסגרת ההכנות לקראת חגיגות שנת המאה לטקסס (1936) העלה יושב ראש החגיגות, ג'סי ג'ונס (Jesse H. Jones), רעיון להקים בשדה הקרב של סן חסינטו אנדרטה לקרב ולכל משתתפי המהפכה הטקסנית. התוכנית לאנדרטה הוכנה על ידי האדריכל אלפרד פין (Alfred C. Fin) והמהנדס רוברט קאמינס (Robert J. Cummins). בניית האנדרטה החלה בשנת 1936 במימון של מדינת טקסס ושל הקונגרס של ארצות הברית. היא נחנכה ב-21 באפריל 1939, יום השנה ה-103 לקרב סן חסינטו. 

האנדרטה מנוהלת מאז הקמתה על ידי אגודת המוזיאון להיסטוריה של סן חסינטו. מאז 1966 היא מנוהלת גם על ידי מחלקת הפארקים וחיי הבר של מדינת טקסס.

האנדרטה ואתר שדה הקרב שסביבה הוכרזו ב-1960 כאתר היסטורי לאומי (National Historic Landmark) והוכללו במרשם הלאומי של מקומות היסטוריים. האנדרטה גם הוכרזה ב-1992 כאתר הנדסה אזרחית אמריקאי היסטורי. 

בשנת 2006 ביקרו באנדרטה 250 אלף איש.

==האנדרטה==
האנדרטה היא מגדל בעל חתך מתומן. הוא ניצב על גבי בנין בסיס רחב מתומן אף הוא, ברוחב של 38 מטר. גובהה הכולל הוא 172.92 מטרים (ככזו היא גבוהה מעט מאנדרטת וושינגטון). היא נבנתה משלד של בטון מזוין, שצופה באבן גיר מקומית. משקל האנדרטה הוא כ-31,500 טון.

רוחב המגדל בבסיסו הוא 15 מטרים ובראשו – תשעה מטרים. בראש המגדל מוצב כוכב בעל תשעה קודקודים, בקוטר של עשרה מטרים ובמשקל של 220 טון, המסמל את הכוכב הבודד שהוא סמלה של מדינת טקסס. בקצה המגדל, בגובה של 149 מטרים, מצויה מרפסת תצפית שמעלית מובילה אליה. 

על גבי צלעות בניין הבסיס מוצבים שמונה לוחות אבן, שעליהם נחרת טקסט המתאר את תולדות הקמתה של טקסס. על גבי דלתות הארד של בניין הבסיס, 4.6 מטרים גובהן, מצויים תבליטים של ששת הדגלים מעל טקסס. 

מצפון-מערב לאנדרטה מצויה בריכת השתקפות באורך של 530 מטרים וברוחב של 61 מטרים. 

בבניין הבסיס שוכן המוזיאון להיסטוריה של סן חסינטו, המציג את תולדות טקסס ואת תולדות הקרב שהתחולל במקום .

אוניית המערכה טקסס, אוניית מוזיאון ממלחמת העולם השנייה, עוגנת בקרבת האנדרטה. 

==ראו גם==
*אנדרטת גבעת בנקר

==קישורים חיצוניים==

*[http://www.sanjacinto-museum.org/About_Us/Media_Kit/Fact_Sheet/ דף מידע על הקרב והאנדרטה] באתר המוזיאון להיסטוריה של סן חסינטו
*[http://www.tpwd.state.tx.us/state-parks/san-jacinto-battleground/san-jacinto-battleground-state-historic-site-monument האנדרטה] באתר מחלקת הפארקים וחיי הבר של טקסס

קטגוריה:טקסס: מבנים
קטגוריה:אובליסקים
סן חסינטו
לוקאס מורה

לוקאס רודריגס מורה דה סילבה (בפורטוגזית: Lucas Rodrigues Moura da Silva; נולד ב-13 באוגוסט 1992 בסאו פאולו) הוא כדורגלן ברזילאי, המשחק בעמדת קשר התקפי בסאו פאלו.

== קריירת מועדונים ==
מורה החל לשחק כנער במועדון סאו פאולו. בשנת 2010, כשהוא בן 17 בלבד, החל לשחק בקבוצה הבוגרת של המועדון. כששיחק במדי הקבוצה הבוגרת זכה עמה בגביע סודאמריקנה (2012). בשנת 2013 הצטרף לקבוצת פריז סן-ז'רמן, ששילמה עבורו 45 מיליון דולרים. מורה זכה במדי פריז בארבע אליפויות וב-16 תארים בסך הכול.

ב-31 בינואר 2018 חתם מורה בטוטנהאם הוטספר מהפרמייר ליג לחמש שנים תמורת 25 מיליון ליש"ט. ב-18 באוגוסט 2018 כבש מורה את שערו הראשון במדי טוטנהאם בניצחון 1–3 על פולהאם. במחזור שלאחר מכן כבש צמד נגד מנצ'סטר יונייטד. ב-13 באפריל 2019 כבש שלושער ראשון לזכות טוטנהאם באצטדיון החדש, בניצחון 0–4 על האדרספילד טאון. ב-8 במאי 2019, כשטוטנהאם הייתה בפיגור 0–3 מול אייאקס בסיכום בתחילת המחצית השנייה, מורה כבש שלושער ששלח את טוטנהאם לגמר כל אנגלי מול ליברפול.<ref></ref>

ב-2 באוגוסט 2023, עשור לאחר שעזב אותה, חזר מורה לסאו פאולו.

== נבחרת ברזיל ==
מורה נכלל בסגל נבחרת ברזיל משנת 2011. הוא גם שיחק במדי הנבחרת הצעירה, וזכה עמה במדליית כסף באולימפיאדת לונדון (2012).

== תארים ==
; סאו פאולו
* גביע סודאמריקנה: 2011/2012
* הגביע הברזילאי: 2023

;פריז סן-ז'רמן
* אליפות צרפת (5): 2012/2013, 2013/2014, 2014/2015, 2015/2016, 2017/2018
* גביע הליגה הצרפתית (5): 2013/2014, 2014/2015, 2015/2016, 2016/2017, 2017/2018
* הגביע הצרפתי (3): 2014/2015, 2015/2016, 2016/2017
* גביע האלופות הצרפתי (5): 2013/2014, 2014/2015, 2015/2016, 2016/2017, 2017/2018

;נבחרת ברזיל בכדורגל עד גיל 20
* אליפות אמריקה הדרומית לנוער: 2011

;נבחרת ברזיל
* גביע הקונפדרציות: 2013

== קישורים חיצוניים ==

* [http://soccernet.espn.go.com/player/_/id/130711/lucas-rodrigues-moura-da-silva?cc=5901 פרופיל השחקן] באתר ESPN

== הערות שוליים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:סאו פאולו: כדורגלנים
קטגוריה:כדורגלני סאו פאולו
קטגוריה:כדורגלני פריז סן-ז'רמן
קטגוריה:כדורגלני טוטנהאם הוטספר
קטגוריה:כדורגלני נבחרת ברזיל
קטגוריה:כדורגלני קופה אמריקה 2011
קטגוריה:כדורגלנים באולימפיאדת לונדון (2012)
קטגוריה:כדורגלני גביע הקונפדרציות 2013
קטגוריה:כדורגלני קופה אמריקה 2016
קטגוריה:מדליסטים אולימפיים ברזילאים
קטגוריה:ברזילאים שנולדו ב-1992
סרטנים נזירים

סרטנים נזירים (שם מדעי: Paguroidea) היא על-משפחה של סרטנים מסדרת מעשירי רגל. הוא נולד ללא קונכייה, ואותה עליו להשיג בכוחות עצמו: לעיתים ימצא קונכייה ריקה, ולעיתים יהרוג דייר על מנת לקחת את קונכייתו (יכול להיות חילזון או סרטן אחר). תהליך זה יכול להתרחש גם כשהסרטן מוצא קונכייה טובה יותר או כשהוא מרגיש צפיפות בקונכייה הקיימת שלו.

לסרטן הנזיר צבת אחת גדולה ואחת קטנה במקצת. הוא משתמש בצבת הגדולה כמגן כאשר הוא נכנס לקונכייה כדי להתגונן מטורפים (למעשה הצבת משמשת כמעין "מכסה"). בין המינים השונים ניתן למצוא מינים יבשתיים, אך רוב המינים שוכנים במים.

כדי להתגונן מתנאי סביבת חייו (הים) הסרטן הנזיר מבלה את רוב שעות יומו בתוך מחילה קרירה ויוצא בשעות הערב הקרירות.

==משפחות==
*Coenobitidae - בה סרטן הקוקוס
*Diogenidae
*Paguridae
*Parapaguridae
*Parapylochelidae
*Pylochelidae
*Pylojacquesidae

==קישורים חיצוניים==

* 
סרטן נזיר מסוג אלקטריק בלו

*
קטגוריה:טקסונים שתוארו בידי פייר אנדרה לטריי
קטגוריה:בעלי חיים חצי-מימיים
קטגוריה:בעלי חיים שתוארו ב-1802
קטגוריה:טקסונים קיימים שהתפתחו בקרטיקון תחתון
ורהוביצה

ורהוביצה (בצ'כית: Vrahovice) הוא כפר במחוז אולומואוץ שבצ'כיה, שבשנת 1973 סופח לפרוסטיוב. הכפר מהווה חלק מנהלי מפרוסטיוב. יש בכפר כ-3,400 תושבים. בכפר ישנה כנסייה בשם סנט ברתולומיאו, משרד דואר וכמה פאבים.

==קישורים חיצוניים==

* 

קטגוריה:צ'כיה: יישובים
בצק כרוך

בצק כרוך (קרוי גם בצק דפוף), הוא גרסה של בצק עלים המכיל שמרים. 

מבצק כרוך מכינים עוגות שמרים מסוג קראנץ ומאפים אישיים מסוג דניש (מהמילה דנמרק, שם הומצא המאפה). 
בצק קרואסון נעשה אף הוא בשיטה של בצק כרוך. אבל ההבדל המרכזי בינו ובין דניש הוא שהקרואסון אוורירי יותר, ופחות עשיר ורך מהדניש.

בהכנת בצק כרוך יוצרים בצק שמרים בסיסי לתוכו מחדירים את השומן. את השומן מקפלים לתוך הבצק. והבצק עוטף את השומן. ככל שמקפלים יותר פעמים את הבצק, ייווצרו יותר שכבות. 

באופן מסורתי השומן בו משתמשים הוא חמאה, אבל כיום רוב המאפיות המתועשות משתמשים במרגרינה משיקולי עלויות חומרי גלם וגם יציבותה של המרגרינה בתהליך הייצור לעומת החמאה.

במהלך האפייה מתחמם השומן שנכלא בין שכבות הבצק וגורם להיפרדות השכבות ובכך לאפקט הדפדוף והפריכות של המאפה.

כרוך
דליה גנות

דליה גנות (נולדה ב-6 בספטמבר 1950 בישראל) היא שופטת בדימוס בבית המשפט המחוזי בתל אביב-יפו.

==ביוגרפיה==
גנות למדה בבית הספר התיכון "שרת" בנתניה. שירתה בצה"ל ביחידת בקרה של חיל האוויר. סיימה את לימודי המשפטים באוניברסיטה העברית בירושלים וב-1977 הוסמכה כעורכת דין. עד 1988 עבדה כעורכת דין עצמאית.

ב-1989 מונתה לרשמת של בית משפט השלום וב-1994 מונתה לכהונת שופטת בבית משפט השלום ברמלה. בשנת 1999 עברה לבית המשפט ברחובות וב-2001 עברה לבית משפט השלום בראשון לציון כסגנית נשיא. בשנת 2007 קודמה לשופטת בבית המשפט המחוזי בתל אביב. בשנים 2007–2009 כיהנה בהרכב פשעים חמורים בבית המשפט.

במאי 2016, לאחר שלא נבחרה לתפקיד נשיאת בית המשפט המחוזי בתל אביב על ידי ועדת האיתור בראשות שופט בית המשפט העליון יצחק עמית, התפטרה מכס השיפוט ופרשה לגמלאות ב-4 באוקטובר 2017.

בינואר 2018 מונתה גנות לעמוד בראשות הוועדה המקצועית של עמותת "אופק - חזרה לחיים" העוסקת במניעת רשלנות רפואית והגברת הבטיחות בבתי החולים וליווי משפחות לאחר משברים רפואיים.

גנות נשואה ואם לשלושה.

==פסקי דין משמעותיים==
במהלך כהונתה כשופטת מחוזית הכריעה גנות במשפטים מתוקשרים בנושאי נזיקין מגוונים. בפסק דין תקדימי בעניין עיזבון המנוחה תמר ברז (שנאנסה ונרצחה ב-1997) כנגד רשת "ביתילי", קבעה כי ניתן להגדיר את התנהלות "ביתילי" ו"קלאסיגן" כ"עצימת עיניים מוחלטת, בבחינת זלזול של ממש באשר למתרחש על הגג...". גנות הוסיפה: "ידעו בעלי עסקים, כי מחויבים הם לשמור על ביטחונם ובטיחותם של לקוחותיהם, גם מפני עובדיהם הם, וידעו הלקוחות, כי מאן דהוא מפקח על שלומם וביטחונם בעת ביקורם בבית העסק". יצוין כי פסק הדין בוטל בהסכמת הצדדים בבית המשפט העליון "נוכח הקשיים שמעוררת קביעת האחריות בנזיקין בתיק"<ref>ע"א 3917/10 ביתילי בע"מ נ' עזבון המנוחה תמר ברז ז"ל (18.6.2012)</ref>

פסק דין תקדימי נוסף שכתבה גנות היה בעניין רגב שוובר נגד מדינת ישראל. באותו מקרה, בעקבות פרטים שמסרה קטינה שנאנסה לגבי תיאורו ולבושו של הזר שאנס אותה, עצרו אנשי המשטרה חשוד במעשה; חוקרי המשטרה שיקרו לשופטים אשר דנו בהארכות המעצר של החשוד, והשקרים הוליכו להארכות חוזרות ונשנות של המעצר ולהגשת כתב אישום. עד שהודו הרשויות בטעותן היה התובע נתון במעצר 88 ימים. גנות מתחה ביקורת בפסק דינה על התנהלות המשטרה והפרקליטות, וקבעה שלמרות הלחץ המופעל עליהן, המטרה אינה מקדשת את האמצעים, ועל רשויות המדינה לפצות את החשוד.

== התבטאויות חריגות ==
לשופטת גנות מספר התבטאויות מעוררות מחלוקת שפורסמו בתקשורת. כך קבעה כי מתלוננת לא נאנסה אלא "התאכזבה ממין" וש"טבעי שסרסור יכעס על זונות שלא רוצות לעבוד בגלל המחזור החודשי".

על רופא שנתבע בגין רשלנות כתבה: "הנתבע, כמו רופאים רבים, יהיר ומתנשא". בשל התבטאות זו הוגשה כנגד השופטת גנות קבילה על ידי ארגון הרופאים עובדי המדינה, שנמצאה מוצדקת על ידי נציב תלונות הציבור כנגד שופטים. בערכאת ערעור, בית המשפט העליון פסק שיש למחוק את ההתבטאויות כנגד הרופאים מפסק הדין.

== קישורים חיצוניים ==
* 
* 
* 

== הערות שוליים ==

קטגוריה:בוגרות תיכון שרת
קטגוריה:בוגרי תיכון שרת
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:שופטות בית המשפט המחוזי בתל אביב
קטגוריה:שופטי בית המשפט המחוזי בתל אביב
קטגוריה:ישראליות שנולדו ב-1950
קטגוריה:ישראלים שנולדו ב-1950
גוגל פייבר

גוּגל פַייבֶּר (באנגלית: Google Fiber) הוא שירות של אלפאבית המספק תשתית אינטרנט בפס רחב באמצעות תקשורת סיבים אופטיים.

הוקמה תשתית נסיונית בערים: אוסטין, טקסס; קנזס סיטי, קנזס; קנזס סיטי, מיזורי ופרובו, יוטה. המיקום נבחר לאחר הליך תחרותי במהלכו נקבעו 1100 קהילות שיזכו בשירות ראשונות.
ב-30 במרץ 2011, הודיעה גוגל שקנזס סיטי, קנזס, תהיה היישוב הראשון שבו הרשת תתפרס.
לאחר בניית תשתית הרשת, ביולי 2012 הודיעה גוגל על תמחור השירות. השירות מציע שלוש אפשרויות הכוללות אינטרנט ללא הגבלה.
* 1 Gbps מהירות גלישה, תמורת 70$ לחודש.
* 1 Gbps מהירות גלישה, טלוויזיה, ו-1 TB אחסון בשרת כונן גוגל, תמורת 120$ בחודש.
* אינטרנט ציבורי במהירות שבין 1 Mbps ל-5 Mbps, ללא דמי מינוי, בעלות הקמת תשתית 300$.
בגרסת שירות הטלוויזיה יהיה ניתן להקליט עד 8 תוכניות בו זמנית, ובנוסף להזרים שידורים אל טלפונים חכמים או טאבלטים. גרסת הטלוויזיה כוללת גם טאבלט נקסוס 7 שישמש גם כשלט למערכת.

==קישורים חיצוניים==

* 

==הערות שוליים==

קטגוריה:אינטרנט
קטגוריה:טלוויזיה: טכנולוגיה
קטגוריה:אלפאבית (חברה)
פדקס אקספרס

פדקס אקספרס (באנגלית: FedEx Express) היא חברת תעופה אמריקאית למטענים שבסיסה בממפיס, טנסי. החברה מדורגת ראשונה בעולם במונחים של טונות המטען שהיא מטיסה, ורביעית בגודל צי המטוסים שלה. החברה היא חברת בת של תאגיד פדקס, והיא מבצעת טיסות ליותר מ-375 יעדים בכל יום.

== היסטוריה ==

== FedEx Feeder ==
FedEx Feeder הוא מותג אזורי המופעל באמצעות מטוסי מדחף.
בארצות הברית וקנדה מפעילים את FedEx Feeder זכיינים מקומיים שמחכירים את המטוסים מפדקס, ואחראים על צוותי המטוסים. הטיסות שמפעיל הזכיין הם ברישום שלו ולא של פדקס.

מחוץ לארצות הברית, מפעילים את FedEx Feeder זכיינים המפעילים את הטיסות במטוסים שלהם בהתאם להסדר עם פדקס, קבלנים אלו רשאים לשאת מטענים עבור חברות אחרות יחד עם המטען של פדקס.

== צי המטוסים ==
נכון לספטמבר 2016 בצי פדקס אקספרס המטוסים הבאים. גיל הצי הממוצע 22.2 שנים.
{| class="toccolours" border="1" cellpadding="3" style="border-collapse:collapse;text-align:center" 
|+
|-
!כלי טיס
!בשירות
!בהזמנה
!גיל הצי הממוצע
!הערות
|-
|איירבוס A300-600
|68
|
|21.2
|בתהליך יציאה משירות יחלפו על ידי 767-300F
|-
|איירבוס A310-300
|8
|
|28.4
|
|-
|בואינג 757-200SF
|119
|
|24.7
|המטוסים שירכשו משומשים מחברות תעופה המוציאות אותם משירות, יעברו הסבה מנוסעים למטען.
|-
|בואינג 767-300F
|38
|74
|2.6
|יחליפו את מטוסי ה-MD-10-30.
|-
|בואינג 777F
|27
|8
|5.0
|
|-
|מקדונל דאגלס DC-10-10
|43
|
|39.1
|בתהליך יציאה משירות
|-
|מקדונל דאגלס MD-11
|58
|
|23.2
|
|-
|ATR 42-300/320
|25
|
|25.5
|בשירות FedEx Feeder
|-
|ATR 72–200
|20
|
|24.1
|בשירות FedEx Feeder
|-
|
|241
|
|
|בשירות FedEx Feeder.
|-
|סה"כ
|647
|82
|
|
|}

== פעילות החברה בישראל ==
פדקס אקספרס פעלה בישראל משנת 1990, באמצעות הזכיינית F.C אקספרס (FedEx ישראל). בשנת 2019 הסתיים זיכיון f.c. והחברה עברה לייצוג ישיר בארץ, לפדקס מרכז פעילות ראשי בנמל התעופה בן-גוריון, וכן סניף ב חיפה, החברה מפעילה טיסה יומית לנמל התעופה בן-גוריון, באמצעות מטוס בואינג 757-200.

== קישורים חיצוניים == 

* 

* מדיה וקבצים בנושא [http://www.airliners.net/search/photo.search?airlinesearch==FedEx%20-%20Federal%20Express&distinct_entry=true פדקס אקספרס] באתר Airliners.net

==הערות שוליים==

קטגוריה:חברות תעופה למטענים
קטגוריה:חברות תעופה אמריקאיות
משה מורגנשטרן

משה מורגנשטרן (? - 1962) היה מתאבק ומאמן היאבקות יהודי גרמני-ישראלי, אלוף ישראל והמכביה השלישית (1950) בהיאבקות.

מורגנשטרן עלה לישראל לאחר מלחמת העולם השנייה, כשכבר היה מתאבק ידוע ואלוף מכביות. הוא הצטרף למועדון ההיאבקות של קריית חיים ועמד בראשו. מורגנשטרן התחרה במכביה השלישית, במשקל חצי-כבד, בסגנון יווני-רומי וזכה במדליית זהב.

לאחר מותו של מורגנשטרן החליטה הוועדה הארצית להיאבקות לקיים כל שנה תחרות ארצית על שמו, תחרות בה יאבקו נבחרות הדרום והצפון והנבחרת הזוכה תקבל גביע נודד.

== קישורים חיצוניים ==
* 
* 

==הערות שוליים==

קטגוריה:מתאבקים ישראלים
קטגוריה:מתאבקים בסגנון יווני-רומי
קטגוריה:אלופי המכביה: מתאבקים
קטגוריה:ישראלים שנפטרו ב-1962
טלי הלטר-שנקר

טלי הלטר-שנקר (נולדה ב-5 באוקטובר 1959) היא עורכת סרטים ישראלית.

== ביוגרפיה ==
הלטר-שנקר נולדה בתל אביב לאב יצחק הלטר ולשחקנית דבורה קידר. בנעוריה התחנכה בתיכון גימנסיה הרצליה. בהמשך למדה לתואר ראשון בחוג לקולנוע וטלוויזיה באוניברסיטת תל אביב. עם תום הלימודים נסעה ללונדון למספר שנים שם התברגה בתעשיית הקולנוע והטלוויזיה המקומית.

לאורך השנים שימשה כמרצה לעריכת סרטים בבתי הספר המובילים לקולנוע בארץ. בין השנים 1991–1993 בחוג לקולנוע וטלוויזיה באוניברסיטת תל אביב, בין השנים 1992–1999 בקמרה אובסקורה - בית הספר לאמנות, ובין השנים 1999–2009 בבית הספר סם שפיגל לקולנוע ולטלוויזיה. ב-2011 ערכה את סרט התעודה הדולפין, ב-2014 ערכה את הסרט "פנסיון פראכט" ביחד עם טל קלר וב-2015 ערכה את סרטה של דורית חכים, "ירח בבית 12".

בשנים האחרונות משמשת במגוון תפקידים ציבוריים ביניהם לקטורית במיזם לקולנוע וטלוויזיה בירושלים. בשנת 2012 זכתה בפרס ראשון על עריכה בפסטיבל הסרטים טרייבקה שבניו יורק על עריכת הסרט התיעודי "הדירה" בבימויו של ארנון גולדפינגר.

נשואה למוזיקאי דורון שנקר ומתגוררת בכפר מרדכי.

==פרסים==
* 1990 - פרס אופיר לעריכת הסרט "שורו".
* 1993 - פרס אופיר לעריכת הסרט "נקמתו של איציק פינקלשטיין".
* 1995 - פרס אופיר לעריכת הסרט "חולה אהבה בשיכון ג'".
* 1988 - פרס ראשון עבור עריכת הסרט "הכלוב" מטעם המכון הישראלי לקולנוע.
* 1999 - פרס אופיר לעריכת הסרט "החברים של יאנה".
* 2003 – פרס אופיר לעריכת הסרט "האסונות של נינה".
* 2012 – פרס לעריכת הסרט "הדירה" בפסטיבל הסרטים טרייבקה.

==קישורים חיצוניים==

קטגוריה:עורכות קולנוע ישראליות
קטגוריה:עורכי קולנוע ישראלים
קטגוריה:זוכות פרס אופיר: עורכות
קטגוריה:זוכי פרס אופיר: עורכים
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:בוגרות החוג לקולנוע וטלוויזיה באוניברסיטת תל אביב
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:כפר מרדכי: אישים
קטגוריה:ישראליות שנולדו ב-1959
קטגוריה:ישראלים שנולדו ב-1959
ג'וליאן מקמהון

ג'וליאן דאנה ויליאם מקמהון (באנגלית: Julian Dana William McMahon) הוא שחקן ודוגמן אוסטרלי. ידוע בשל גילום דמויות כדוגמת קול טרנר בסדרה "מכושפות", דמותו של דוקטור דום בסרטי "ארבעת המופלאים", ודמותו של כריסטיאן טרוי בסדרה "ניפ/טאק".

==שנותיו הראשונות==
מקמהון נולד בסידני לויליאם מקמהון, חבר פרלמנט וראש ממשלת אוסטרליה לשעבר. ולסוניה מקמהון, מרפאה בעיסוק לשעבר ואייקון אופנה. מקמהון הוא הילד השני בין שתי אחיות. מקמהון למד בבית ספר פרטי ואת לימודיו האקדמאיים למד באוניברסיטת סידני. לאחר זמן קצר פרש מלימודיו והחל בקריירת דוגמנות מצליחה. עד מהרה התפרסם כדוגמן מצליח בבירות אופנה מסביב לעולם כמו מילאנו, לונדון, ניו יורק, רומא ופריז.

==קריירה==
בנוסף לקריירת הדוגמנות שלו שכללה פרסומת לחברת לוי שטראוס ושות', החל מקמהון לשחק באופרת הסבון האוסטרלית קרוב רחוק. לאחר הצלחתו בסדרה עבר מקמהון לארצות הברית ושם החל ללמוד שיעורים קולים כדי להיפטר ממבטאו האוסטרלי. לאחר מכן השתתף בקליפים לשירים "This Is It" ו"his Is The Way" של הזמרת דני מינוג, אשר לה יינשא מאוחר יותר.

תפקידו הראשון של מקמהון בטלוויזיה האמריקאית היה באופרת הסבון עולם אחר, שם שיחק בין השנים 1993–1995. בשנת 2000 שיחק בסרט מרדף החלומות לצידו של השחקן ג'ף דניאלס. בשנים 1996 עד 2000 שיחק בסדרה "Profiler" של רשת NBC. בעקבות הופעתו בסדרה הזו הצטרף מקמהון לצוות השחקנים בסדרה המצליחה מכושפות של רשת The WB. בשנת 2003 החל מקמהון לשחק בתפקיד ראשי בסדרה ניפ/טאק. בשנת 2005 היה מועמד לפרס גלובוס הזהב על משחקו בסדרה. באותה שנה גילם מקמהון את דמותו של דוקטור דום בסרט ארבעת המופלאים ובסרט ההמשך שיצא בשנת 2007 ונקרא ארבעת המופלאים: עלייתו של הגולש הכסוף. באותה שנה שיחק לצידה של השחקנית סנדרה בולוק בסרט תחושה מוקדמת. בשנת 2010 יצא הסרט פנים בהמון בכיכובם של מקמהון והשחקנית מילה יובוביץ'.

==חיים אישיים==
בשנת 1994 נישא מקמהון לשחקנית והזמרת דני מינוג. השניים התגרשו לאחר כשנה. בשנת 1999 נישא לדוגמנית ברוק בארנס. שנה לאחר מכן נולדה לזוג ילדה - מדיסון אליזבת' מקמהון. שנה לאחר מכן השניים התגרשו.

==פילמוגרפיה==
{| border="2" cellpadding="3" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 90%;"
|- bgcolor="#CCCCCC" align="center"
! colspan="2" style="background: LightSteelBlue;" | טלוויזיה
|- bgcolor="#CCCCCC" align="center"
! שנת יציאה
! שם הסרט
|-
| 1989-1991
| קרוב רחוק
|-
| 1989
| G.P.
|-
| 1992 -1994
| עולם אחר
|-
| 1996-2000
|פרופיילר
|-
| 1998
| ויל וגרייס
|-
| 2000–2005
| מכושפות
|-
| 2003–2010
| ניפ/טאק
|-
| 2010
| NCIS: Los Angele
|-
|2013
|מעגל שלם
|-
|2015
|קץ הילדות
|-
|2016
|סוכנות הבילוש של דירק ג'נטלי
|-
|2018-2017
|הבורחים
|-
|2020-הווה
|FBI: המבוקשים ביותר
|- bgcolor="#CCCCCC" align="center"
! colspan="2" style="background: LightSteelBlue;" | קולנוע
|- bgcolor="#CCCCCC" align="center"
|-
| 1996
| Magenta
|-
| 2000
| מרדף החלומות
|-
| 2005
| ארבעת המופלאים
|-
| rowspan="2"|2007
| ארבעת המופלאים: עלייתו של הגולש הכסוף
|-
| תחושה מוקדמת
|-
|2008
|שוק בשר
|-
| rowspan="2"|2010
| רד
|-
| פנים בהמון
|-
| 2012
|Bait 3D
|-
| 2013
| פרנויה
|-
|2018
|ספארי מתנדנד
|-
|TBA
|The Supremes at Earl's All-You-Can-Eat
|}

==קישורים חיצוניים==

קטגוריה:שחקני קולנוע וטלוויזיה אוסטרלים
קטגוריה:דוגמנים אוסטרלים
קטגוריה:אוסטרלים ממוצא אירי
קטגוריה:אוסטרלים שנולדו ב-1968
הבנק לפיתוח סין

הבנק לפיתוח סין (באנגלית: China Development Bank או CDB) הוא מוסד פיננסי ממשלתי מרכזי בסין. תפקידו העיקרי הוא מימון פרויקטי תשתית משמעותיים במדינה, כדוגמת סכר שלושת הערוצים ונמל התעופה הבינלאומי שאנגחאי פודונג. הבנק הוקם לאחר חקיקת חוק התנהלות הבנקים בשנת 1994, אז תואר כמנוע לקידום מדיניותה הכלכלית של הממשלה הסינית. חובות הבנק מובטחים על ידי הממשלה הסינית.

== היסטוריה ==
הבנק הוקם במרץ 1994, על מנת לספק מימון למיזמי פיתוח ממשלתיים בעלי חשיבות לאומית. הוא כפוף לממשלה הסינית, ומחולק ל-35 ענפים. הבנק דואג למימון פרויקטים לאומיים, לרבות פיתוח תשתיות לאומיות, תעשיות, הפקת אנרגיה ותחבורה. מטרתו העיקרית, כבנק ממשלתי, היא לאפשר את פעילותה הכלכלית של הממשלה הסינית, ולספק לה כלים לביצוע שינויים בכלכלת המדינה.

== ראו גם ==
* בנק סין לחקלאות

== קישורים חיצוניים ==

* 
* איל לוינטר, [http://news.walla.co.il/?w=%2F16%2F2630701 הכירו את הבנק שרוצה לקנות את העולם], וואלה חדשות, 5 באפריל 2013
* 

קטגוריה:סין: כלכלה
פיתוח
קטגוריה:חברות בבעלות ממשלת סין
מלון סאן

מלון סאן היה מלון שפעל במשך כ-30 שנה בחוף ימה של בת-ים עד שנהרס בשנת 2012 ובכך היה למבנה הגדול ביותר שנהרס בישראל על ידי חומר נפץ. על השטח שפונה קם מלון חדש בעל שם זהה.

== היסטוריה ==
בניין מלון סאן נבנה בשנות ה-70 בתכנון האדריכל יצחק טולדנו (שתכנן גם את מלון דבורה בתל אביב). הבניין נבנה בסטנדרט בנייה גבוה נכון לאותה תקופה ונקרא בתחילתו מלון "פאן אמריקן". המלון בן 14 הקומות התנשא לגובה של 40 מטרים וכלל בריכת שחייה, מגרשי טניס ואולמות כנסים ואירועים אשר נחשבו חדשניים בזמן הקמתם. ב-1974 פרצה שרפה במלון ומאז החלה הידרדרות איטית במעמדו, על אף שיפוץ רחב היקף שנעשה בו. במשך הזמן המלון החליף מספר שמות ונקרא בין היתר מלון "מרינה" ובהמשך גם "סאן". בשנות ה-90 הוסבו חלק מדירות המלון למגורי עולים חדשים, עקב הצורך לשכן עולים רבים ממדינות ברית המועצות לשעבר שהגיעו לעיר בת ים בשנים אלה. סופו של המלון בגלגולו הנוכחי הגיע בשנת 2005 כאשר בעלי המלון מכרו את הקרקע והמלון ננטש. לאחר נטישתו הפך המלון לפיל לבן, מפגע אסתטי וסביבתי, והיה אף מוקד לפעילות של כת השטן.

המלון עמד נטוש עד שנת 2012, בה החלה הריסתו. תחילה ההריסה בוצעה על ידי כדור מתכת כבד אך שיטה זו התגלתה כלא יעילה והוחלט לפוצץ את המלון במקום. ב-6 בנובמבר 2012 הוצמדו 25 קילוגרם חומר נפץ לעמודי התמיכה של המלון ולאחר הפעלת המטען מבנה המלון הנטוש קרס תוך 14 שניות.

נבנה במקום קומפלקס של מלונאות ומסחר הכולל מרכז כנסים ומלון שנקרא גם הוא "מלון סאן" אולם בנייתו הופסקה, נכון ליולי 2019. 
בתחילת 2020 החלה בנייתו מחדש.

==קישורים חיצוניים==
*
*[http://www.tapuz.co.il/blog/net/viewentry.aspx?entryId=2431750 הריסת מלון סאן - כל הסיפור עד הסוף!] תפוז אנשים, 22 בנובמבר 2012

==הערות שוליים==

קטגוריה:בת ים: מבנים
סאן
קטגוריה:הנדסה אזרחית
קטגוריה:בת ים: כלכלה
נקסוס 7 (2012)

נקסוס 7 (באנגלית: Nexus 7) הוא מחשב לוח שעוצב ופותח על ידי חברת גוגל בשיתוף עם ASUS. זהו מחשב-הלוח הראשון בסדרת נקסוס של גוגל והוא מופעל באמצעות מערכת ההפעלה אנדרואיד. דור ראשון של המכשיר הוכרז ביולי 2012. דור שני, הכולל עדכוני חומרה רבים, הוכרז ביולי 2013. 

בין היתר, הנקסוס 7 מגיע עם היישומים יומן גוגל, גוגל מפות, YouTube, Gmail, ו-Google+ כברירת מחדל.

==היסטוריה==
הוגו בארה חושף את הנקסוס 7 ב-[[Google I/O, סן פרנסיסקו]]

===פיתוח===
בריאיון לעיתון איטלקי בדצמבר 2011, הודיע מנכ"ל גוגל, אריק שמידט כי בכוונת החברה להשיק מחשב לוח בתוך חצי שנה. הוא ציין כי בכוונתם להוות תחרות נגד האייפד הפופולרי של אפל.

===השקה===
ב-26 ביוני 2012 הוצג המכשיר לראשונה בכנס המפתחים השנתי של Google I/O במוסקון סנטר שבסן פרנסיסקו. החל מאותו היום ניתן היה לרכוש אותו בהזמנה מוקדמת. במהלך אותו הכנס חשף הוגו בארה, ראש מערך ניהול המוצר של אנדרואיד, את גרסה 4.1 של המערכת אשר כונתה "Jelly Bean".

באירוע ההשקה, הודיע בארה כי הנקסוס 7 יהיה זמין תחילה באוסטרליה, קנדה, בריטניה וארצות הברית. ב-13 ביולי 2012 החלה גוגל לשלוח ללקוחות שהזמינו מראש את המכשירים הראשונים באוסטרליה ובארצות הברית. ארבעה ימים לאחר מכן, ב-17 ביולי נשלחו המכשירים גם לקנדה ובריטניה. ב-27 באוגוסט שווק הנקסוס גם בצרפת, גרמניה וספרד וב-25 בספטמבר גם ביפן. כעבור יומיים שווק המכשיר בקוריאה הדרומית וב-7 בנובמבר הגיע גם להודו. המכשיר משווק גם בישראל.

==קישורים חיצוניים==

* 
* [http://www.google.co.il/nexus/7/ נקסוס 7 באתר גוגל]
* [http://reviews.cnet.com/google-nexus-7/ נקסוס 7 - סקירה ותמונות] באתר CNET

==הערות שוליים==

קטגוריה:גוגל נקסוס
קטגוריה:מחשבי לוח
קטגוריה:מכשירי אנדרואיד
קטגוריה:מכשירים שהושקו ב-2012
קטגוריה:מכשירי חברת גוגל
הטגמנטום הגחוני

מערכות דופמינרגיות בהן מעורב הטגמנטום הגחוני VTA

הטֶגמֶנטום הגחוני (VTA) הוא אזור בטגמנטום של המוח האמצעי.

==תפקוד==
לטגמנטום הגחוני יש תפקיד מרכזי בחיזוק. הוא מכיל ריכוז של תאים דופמינרגיים, אשר פועלים במסגרת מערכת החיזוק במוח.

עם זאת, פעילות דופמינרגית של הטגמנטום הגחוני לא תמיד מעוררת תחושה טובה. זאת משום שהדופמין מגיע דרכו לא רק לסטריאטום, אלא גם לאמיגדלה. הדופמין שמגיע לאמיגדלה יכול לעורר פעילות הקשורה לצפייה לאיום ולא רק לצפייה לגמול.

הפורניקס מכיל שלוחות של אקסונים דופמינרגיים מהטגמנטום הגחוני.
השלוחות הדופמינרגיות מהטגמנטום הגחוני והחומר השחור מגיעות להיפוקמפוס, שם הן מווסתות את הפלסטיות הסינפטית ואת תפקודי הזיכרון.

הטגמנטום הגחוני מקושר לנטייה לחיפוש חידושים , אשר מקשרת בין המוליך העצבי דומפין לבין היכולת היצירתית של האדם.

==מערכות דופמינרגיות שמתחילות בטגמנטום הגחוני==
ישנן שתי מערכות דופמינרגיות המתחילות בטגמנטום הגחוני.

הטגמנטום הגחוני הוא ראשיתה של מערכת הדופמין המוזוקורטיקלית mesocortical system, אשר מסתיימת בקליפת המוח הקדם-מצחית.

מערכת דופמינרגית נוספת שמתחילה בטגמנטום הגחוני היא המערכת המזולימבית, אשר מגיעה לגרעין האקומבנס, לאמיגדלה ולהיפוקמפוס. כמו גם לקליפת המוח הקדם-מצחית האמצעית medial prefrontal cortex ולפיתול החגורה הקדמי.

==קישורים חיצוניים==

==הערות שוליים==

קטגוריה:המוח האמצעי
ראיין ברטרנד

ראיין דומיניק ברטרנד (באנגלית: Ryan Dominic Bertrand; נולד ב-5 באוגוסט 1989 בלונדון שבאנגליה) הוא כדורגלן אנגלי המשחק בעמדת המגן בקבוצת הכדורגל לסטר סיטי.

ברטרנד נולד בסאות'וורק, לונדון, והחל את קריירת הנוער שלו בג'ילינגהאם, לפני שחתם בצ'לסי ביולי 2005. הוא עלה ממחלקת הנוער של צ'לסי לקבוצה הבוגרת ונשלח בהשאלה למועדונים שונים בין השנים 2006–2011. את הופעת הבכורה המלאה שלו בצ'לסי הוא ערך ב-20 באפריל 2011, שש שנים לאחר שהצטרף לקבוצה, במשחק מול בירמינגהאם סיטי. בעונת 2011/2012 חתם ברטרנד על חוזה חדש לארבע שנים בצ'לסי בתור המחליף של אשלי קול, אותו תיאר כ"מודל לחיקוי פנטסטי". ב-19 במאי 2012, ברטרנד הפך לשחקן הראשון שערך את הופעת הבכורה שלו בליגת האלופות בגמר, כשהוא פתח בתפקיד חדש לו- קשר שמאלי, מלפני קול ששיחק מגן שמאלי; צ'לסי גברה 4–3 על באיירן מינכן בפנדלים. במדי צ'לסי, הוא זכה בין היתר בגביע ה-FA, הליגה האירופית ובליגת האלופות.

ברטרנד מייצג את הנבחרת הבוגרת של אנגליה, לאחר שייצג את אנגליה עד גיל 17, עד גיל 18, עד גיל 19, עד גיל 20, עד גיל 21, וייצג גם את נבחרת בריטניה באולימפיאדת לונדון ב-2012. ב-15 באוגוסט 2012 ערך את הופעת הבכורה שלו בנבחרת הבוגרת של אנגליה, במשחק ידידות מול איטליה, שהסתיים בניצחון 2–1 לטובת אנגליה.

==קריירה==
בשנת 2005, בעודו בן 16, נרכש ברטנארד נרכש על ידי צ'לסי עבור סכום של 125 אלף פאונד והחל לשחק בקבוצת הנערים של המועדון. לאחר מכן, במשך כ-5 שנים, הושאל לקבוצת שונות בכדורגל האנגלי. ברטנארד ערך את הופעות הבכורה המחודשת שלו בקבוצה הבוגרת ב-20 באפריל 2011, במשחק נגד ברמינגהאם, בו הוא גם בישל שער. במשך השנתיים הבאות, החל לשחק באופן תדיר יותר במדי הקבוצה, בעיקר כמחליף, כולל במספר ממשחקיה החשובים - גמר ליגת האלופות, משחק מגן הקהילה והסופר קאפ האירופאי.

ב-30 ביולי 2014 הושאל בפעם השביעית לסאות'המפטון, ב-2 בפברואר 2015 חתם באופן קבוע בקבוצה לארבע וחצי שנים. ב-15 ביולי 2021 חתם בלסטר סיטי לשנתיים.

ברטנארד ערך את הופעות הבכורה שלו במדים הלאומיים במשחק ידידות נגד נבחרת איטליה, ב-10 באוגוסט 2012. מאוחר יותר, ב-11 בספטמבר 2012, נכנס כמחליף במשחק מוקדמות גביע העולם נגד אוקראינה, במה שהייתה הופעתו הראשונה במשחק רשמי.

== תארים ==
;צ'לסי
* ליגת האלופות: 2011/2012
* הליגה האירופית: 2012/2013
* גביע ה-FA: 

==קישורים חיצוניים==

קטגוריה:מגני כדורגל אנגלים
קטגוריה:כדורגלנים אנגלים
קטגוריה:כדורגלני צ'לסי
קטגוריה:כדורגלני בורנמות'
קטגוריה:כדורגלני אולדהאם אתלטיק
קטגוריה:כדורגלני נוטינגהאם פורסט
קטגוריה:כדורגלני נוריץ' סיטי
קטגוריה:כדורגלני רדינג
קטגוריה:כדורגלני אסטון וילה
קטגוריה:כדורגלני סאות'המפטון
קטגוריה:כדורגלני לסטר סיטי
קטגוריה:לונדון: כדורגלנים
קטגוריה:כדורגלני נבחרת אנגליה
קטגוריה:כדורגלנים באולימפיאדת לונדון (2012)
קטגוריה:כדורגלני יורו 2016
קטגוריה:אנגלים שנולדו ב-1989
פטר, מלך הונגריה

פטר אורסאולו (בהונגרית: Peter Orseolo, Péter I (פטר הראשון) או Velencei Péter (פטר הוונציאני); בין 1010 ל-1015–1046 או 1059) היה מלך הונגריה פעמיים, פעם ראשונה לאחר מותו של אישטוון הראשון, מלך הונגריה בין השנים 1038 ל-1041, בה הודח על ידי שמואל אבא, מלך הונגריה ובפעם השנייה לאחר קרב מנפו, בין 1044 ל-1046. ניהל מדיניות של חיזוק הנצרות בממלכה שזה-עתה התנצרה ועדיין התקיים בה ציבור עובדי אלילים גדול והתקרב אל האימפריה הרומית הקדושה עד כדי ויתור קצר ימים על עצמאותה של הונגריה.

== תולדות חייו ==
נולד בוונציה לאחותו של מלך הונגריה אישטוון הראשון. אביו היה אוטונה אורסאולו, הדוג'ה של ונציה. ב-1026 הודח אביו ונמלט לקונסטנטינופול, בעוד פטר ואמו חזרו להונגריה לחצר דודו המלך. לאחר מותו של אימרה, בנו היחיד של המלך, ב-1031 מינה אישטוון את פטר כיורשו וציווה לו שישלים את מהלך התנצרותה של הממלכה.

ב-15 באוגוסט 1038 מת המלך אישטוון ופטר עלה על הכס ללא התנגדות. מדיניותו התמקדה בצווים נגד הפאגאנים והחרמת רכושם ובהחלפת האצולה הוותיקה לבית ארפאד באצילים ממדינות גרמניה ואיטליה.

בסתיו 1041 קושרים מבני משפחתה של המלכה גיזלה (אלמנתו של המלך אישטוון) עשו יד אחת עם ראשי שבטים פאגאניים הדיחו את פטר מכסאו ואילצו אותו להימלט, תוך שהם ממנים את שמואל אבא למלך. פטר נמלט לרגנסבורג, בה שהה באותה עת היינריך השלישי, קיסר האימפריה הרומית הקדושה, והציע לו את אמונו ואת נאמנותה של הונגריה, אם יחזירו היינריך לשלטון.

ב-1044, לאחר ניסיון כושל לכבוש את הונגריה, הצליח היינריך להכניע את שמואל אבא וצבאו הבלתי ממושמע בקרב מנפו והמליך את פטר בסקשפהרוואר. ב-26 במאי 1045 נתן פטר להיינריך הומאגיום, והפך את הונגריה לואסלית של הקיסרות הרומית הקדושה. בהמשך שלטונו נאלץ פטר להתמודד עם חוסר נאמנות של האצולה וחלק מהכמורה, עד כי נאלץ להגלות את המלכה גיזלה מארצו. הבישוף גלרט הקדוש קרא בתגובה לשניים מבני-אחיה של המלכה מגלות בקייב (אנדרש ובלה), דבר שהלהיט מרד בקיץ 1046 שבשיאו הודח פטר מכסאו והוחלף באנדראש הראשון, מלך הונגריה (אחד מאותם בני-האח של גיזלה שהושבו מגלותם), בברכתו של גלרט הקדוש. בתוך כך פנו השבטים הפגניים שסייעו למפלתו של פטר בראשות אציל ואטא (Vata) כנגד אנדרש ואף רצחו את גלרט באמצעות השלכתו בתוך חבית מראש גבעת גלרט.

פטר נלקח כאסיר לעיר מלכותו, סקשפהרוואר, שם עקרו את עיניו. זמן שביו אינו ברור. הוא מת ללא בנים ונקבר בקתדרלה של פץ', שהוקמה בעת מלכותו.

== ראו גם ==
* היסטוריה של הונגריה: מהכיבוש המדיארי עד הכיבוש העות'מאני

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:מלכי הונגריה
קטגוריה:בית ארפאד
קטגוריה:הונגרים ממוצא איטלקי
קטגוריה:ילידי 1011
קטגוריה:נפטרים ב-1046
שימי קדוש

שימי קדוש, 2016
שמעון (שימי) קדוש (נולד ב-24 בפברואר 1966) הוא סופר, איש תקשורת ועורך דין ישראלי.

==חייו==
קדוש נולד וגדל בחיפה. שירת בנח"ל המוצנח, ונמנה עם חברי הגרעין המייסד של קיבוץ צבעון, שם היה מרכז המשק וגזבר. בתחילת שנות ה-90 השלים תואר בלימודי קולנוע ותקשורת. סרט הגמר שלו, הפיתוי האחרון, בהשתתפות מודי בר און, מכרם ח'ורי ויעל אלמוג, זכה בפרסים והוקרן בפסטיבלים. שיר הנושא הולחן ובוצע בידי מיקי גבריאלוב. 

ב-1993 הקים קדוש את חברת חציל הפקות. הוא מפיק תוכניות טלוויזיה, פרסומות וסרטי תדמית, ומייצג את איש הטלוויזיה מודי בר און. ב-2003 הפיק וביים את הסרט הקצר חלומות לא עוברים בירושה העוסק בקיבוץ צבעון. קדוש השתתף בקבוצת אפיק רום שהתמודדה במכרז להקמת ערוץ 10. בנוסף, לימד תקשורת בבתי ספר תיכוניים ובמכללות.

בשנים 2005–2009 למד משפטים במרכז האקדמי למשפט ולעסקים, ואחרי הסמכתו לעריכת דין פתח משרד פרטי בבנימינה. הוא חבר במערכת ביטאון לשכת עורכי הדין במחוז חיפה, בדלתיים פתוחות, ובעל טור אישי בשם הגבירה בחום במקומון גפן. ב-2010 הקים את העמותה לצדק חברתי ומשפטי, והוא עומד בראשה. 
בשנת 2014 כתב את השיר "אחרי שעזבת" ביחד עם יהודה פוליקר אשר גם הלחין ושר, השיר ראה אור בדיסק האחרון של יהודה פוליקר - מוזיאון החלומות.

בשנת 2015 סיים בהצטיינות את לימודי התואר השני במשפטים (LL.M).

בתחילת 2017 ראה אור ספרו החמישי: חיפה - ז'נבה. 

קדוש נשוי למיכל ואב לים, גל ויובל, ומתגורר בבנימינה.

==ספריו==
קדוש פרסם ארבעה ספרים. אחד מהם עוסק בגידול ילדים, ושניים מיועדים לילדים. שני הספרים הראשונים אוירו בידי שירה שכטר ויצאו בהוצאת ידיעות אחרונות.

הספר המדריך השלם להורה החלקי (2003), הוא מדריך הומוריסטי ו"לא חינוכי". הספר מניח שמה שהורים רוצים מילדיהם הוא שקט, ומציע להיכנע לילדים ולמלא את כל רצונותיהם, בכלל זה כמויות גדולות של ממתקים וימים שלמים מול הטלוויזיה. 

ספר הילדים יש שלולית באוטו גלידה (2004) עוסק בילד בשם ים, אשר בונה בחלומו אוטו גלידה מקרטון, ועבר בו חוויות שונות.

הספר הים של בנימינה (2007) כתוב בחרוזים ומתאר סיפורים וחוויות מן המושבה בנימינה וסביבותיה. אייר את הספר גיא מורד, והוא יצא בבנימינה, בהוצאת "גלורי".

הספר חיפה- ז'נבה (2017) הוא אסופה של 34 ספורים קצרים עם אהבה ונוסטלגיה. הספר זכה לתמיכת קרן לעידוד היצירה העברית של אקו"ם. את כריכת הספר צילמה גלית שר, והוא יצא בהוצאת ניב.

במהלך לימודיו לתואר במשפטים ערך קדוש, יחד עם חברו ללימודים אפרים דה האס, ראיונות עם תשעה משופטי בית המשפט העליון בדימוס, אשר פורסמו, תחת השם תשעה מן העליון - הרהורים שלאחר השפיטה, ככרך ז' (2009) של כתב העת עלי משפט.

==קישורים חיצוניים==

* [http://www.gfn.co.il/index.php?searchword=%D7%94%D7%92%D7%91%D7%99%D7%A8%D7%94+%D7%91%D7%97%D7%95%D7%9D&ordering=newest&searchphrase=all&limit=20&Itemid=40&option=com_search הטור האישי "הגבירה בחום"], באתר המקומון גפן
* [http://www.gfn.co.il/index.php?option=com_content&view=article&id=16055:2011-11-05-19-44-43&catid=3:-1&Itemid=12 כלים לשינוי חברתי], מאת שמעון שגיא, 4 בנובמבר 2011, באתר המקומון גפן
* [http://www.magazin.org.il/inner.asp?page=23&article=1045 הים של שימי קדוש], מאת יונתן פישר, 10 באוקטובר 2008, באתר "מגזין המושבות"

==הערות שוליים==
[http://www.magazin.org.il/inner.asp?page=25&item=1642]

קטגוריה:סופרים כותבי עברית
קטגוריה:אנשי הקיבוץ
קטגוריה:בוגרי המרכז האקדמי למשפט ולעסקים
קטגוריה:בנימינה-גבעת עדה: אישים
קטגוריה:מועצה אזורית הגליל העליון: אישים
קטגוריה:ישראלים שנולדו ב-1966
ליאו בירגר

ליאו בירגר (בגרמנית: Leo Buerger; 13 בספטמבר 1879, וינה, אוסטריה – 6 באוקטובר 1943 ניו יורק, ארצות הברית) היה רופא יהודי, שימש כפתולוג וככירורג בבית החולים הר סיני בניו יורק, ומשנת 1930 היה פרופסור לכירורגיית דרכי השתן באוניברסיטת קליפורניה בלוס אנג'לס. על שמו נקראת מחלת בירגר. כמו כן שמו קשור גם במבחן בירגר שנקרא על שמו.

== קורות חיים ==
בירגר נולד בווינה שבאוסטריה, ובהיותו כבן שנה היגרה משפחתו לארצות הברית. את לימודיו היסודיים, למדד בבתי ספר שונים בניו יורק, שיקגו ופילדלפיה, ועד לתואר שני למד במכללה של אוניברסיטת קולומביה לרופאים ומנתחים שבניו יורק. את לימודי הדוקטורט ברפואה סיים באוניברסיטת קולומביה עצמה.

בתחילה עבד כרופא במשך כ-3 שנים, בבית החולים לנקס היל, שבניו יורק, ולאחר מכן, במשך שנתיים נוספות, בבית החולים הר סיני, גם הוא בניו יורק. בין השנים 1905–1907 חזר לאירופה והתנדב במרפאה הכירורגית בורוצלב (אז ברסלאו - בגרמניה) שבמערב פולין, כשהוא מגיח מפעם לפעם לסיורים לימודיים בפריז ובווינה. בשנת 1907 חזר לניו יורק, ועבד בבית החולים הר סיני, כמנתח וכפתולוג. במסגרת עבודתו בהר סיני, תיאר את המאפיינים הפתולוגיים של המחלה Thromboangiitis obliterans, שקיבלה את שמו מחלת בירגר.

==הערות שוליים==

קטגוריה:רופאים יהודים אוסטרים
קטגוריה:בוגרי בית הספר לרפואה באוניברסיטת קולומביה
קטגוריה:כירורגים יהודים
קטגוריה:רופאים יהודים אמריקאים
קטגוריה:פתולוגים יהודים
קטגוריה:כירורגים אמריקאים
קטגוריה:אמריקאים שנולדו ב-1879
קטגוריה:אמריקאים שנפטרו ב-1943
הזמנה לשקט

מבנה הזמנה לשקט במוזיאון הילדים חולון
הזמנה לשקט היא תערוכה בינלאומית בנושא לקות שמיעה ומוגבלויות. מטרת התערוכה היא העלאת המודעות לגבי חייהם של החרשים ובעלי לקוית שמיעה, על ידי הדמיה של התמודדות בחיי היומיום ללא חוש השמיעה. מלבד התערוכה, "הזמנה לשקט " כמו "דיאלוג בחשכה" העוסק בעיוורים הוא גם עסק חברתי יוצר מקומות עבודה עבור בעלי לקות שמיעה רחבי העולם. בשנת 2004 נפתחה תערוכה גם בישראל, במוזיאון הילדים בחולון.

==היסטוריה==
הוגי הרעיון הוא ד"ר אנדריאס היינקה הוגה "דיאלוג בחשיכה" והגב' ארנה כהן.
בשנת 2003 נחנכה התערוכה הראשונה בפריז במוזיאון המדע לה וילט. תערוכה זו קצרה שבחים רבים בקרב מבקריה והוכתרה כתערוכה המוצלחת ביותר מזה 20 השנה האחרונות במוזיאון לה וילט.

==התערוכה==
המסלול הוא בהדרכת מדריכים חירשים, במהלכו מרכיבים המשתתפים אוזניות המעמעמות כמעט לחלוטין את יכולת השמיעה. נאסר עליהם לשוחח זה עם זה, אלא באמצעות תנועות ידיים, הבעות פנים ומחוות גופניות. במהלך התערוכה מודרכים המשתתפים בפעילויות במספר חדרים ומתקשרים ללא מילים עם המדריך ושאר חברי הקבוצה. הפעילויות ברובן הן שגרתיות - תחרות קבוצות של משחק הזיכרון, הצגת רגש בצורת פנטומימה, רכישת מזון ושתייה ועוד. במוזיאון הילדים בחולון, ניתנת למשתתפים האפשרות לשאול את המדריך או המדריכה אודות חייו האישיים באמצעות מתורגמן לשפת הסימנים בסוף המסלול.

==ראו גם==
* דיאלוג עם הזמן
* דיאלוג בחשכה

==קישורים חיצוניים==

* [http://www.childrensmuseum.org.il/template/?pid=27 האתר הישראלי של התערוכה]
* [http://www.youtube.com/watch?v=3EkVzJN7vsA "הזמנה לשקט" בישראל - כתבה ששודרה בערוץ 2], אתר YouTube, 28 ביוני 2007

קטגוריה:לקויות שמיעה
קטגוריה:תערוכות
קטגוריה:מוזיאון הילדים חולון
דורון ברזילי

דורון ברזילי (נולד ב־29 באפריל 1970) הוא עורך דין ישראלי אשר כיהן כראש לשכת עורכי הדין בישראל בשנים 2011–2015. כמו כן ברזילי הוא בעל משרד פרטי העוסק בתחום המיסוי, צווארון לבן, משפט מסחרי ואיסור הלבנת הון.

== ביוגרפיה ==
ברזילי נולד בירושלים ושירת בצה"ל בחיל השריון. הוא סיים את לימודי התואר הראשון במשפטים באוניברסיטת ווריק, באנגליה. בתחילת דרכו המקצועית התמחה ברזילי במחלקה המשפטית של אגף מס הכנסה במשרד האוצר ובהמשך שימש כתובע הפלילי במחלקה המשפטית ברשות המיסים. בשנת 2006 ייסד משרד עצמאי.

דורון ברזילי מתגורר בפתח תקווה, אב לשניים ונשוי לליאת, אף היא עורכת דין במקצועה.

== פעילותו הציבורית ==
בשנים 2005–2011 כיהן כיו"ר הוועדה של עורכי הדין הצעירים הארצית בלשכת עורכי הדין וכיו"ר ועד העובדים של המחלקה המשפטית במשרד האוצר, אגף מס הכנסה. בשנים אלה כיהן אף כיו"ר ועד מחוז תל אביב והמרכז של הלשכה.

ביוני 2011 נבחר דורון ברזילי לתפקיד ראש הלשכה והחליף את קודמו יורי גיא רון.

בין יתר תפקידיו הציבוריים, מכהן כיום ברזילי כיו"ר הוועדה המרכזי בלשכת עורכי הדין, חבר במועצה, חבר במועצת המנהלים של המוסד לבוררות, יו"ר המכון להשתלמות, יו"ר הצוות להעצמת נשים, חבר בוועדת החריגים של משרד המשפטים, חבר בנשיאות "עמותת נוער שוחר משפט עברי" וחבר באספה הכללית של ארגון "להב" לשכת ארגוני העצמאים והעסקים בישראל.

ברזילי נאבק בחוקים הפוגעים בציבור עורכי הדין, דוגמת חוק המכר (דירות), הצעת חוק איסור הלבנת הון, הצעת חוק ביטוח לאומי, וכן דואג לסייע לעורכי הדין הצעירים בפרנסתם ובשילובם בשוק העבודה באמצעות מספר פרויקטים. ברזילי נאבק לשינוי במבנה הלשכה ולהתאמתו של חוק לשכת עורכי הדין מ-1961 למבנה הלשכה הנוכחי ולהיקפה. ביוני 2014 החליט הוועד המרכזי בראשותו של ברזילי להחזיר את משוב השופטים ולקיימו החל משנת המשפט 2014. כמו כן מוביל ברזילי מספר מאבקים והצעות לשינוי לטובת ציבור עורכי הדין, ביניהם הפחתת דמי החבר ב-50%, המאבק בהצפת מקצוע עריכת הדין, המאבק במסיגי גבול מקצוע עריכת הדין, שיפור מעמד המקצוע ותדמיתו, שיפור תנאי עבודתן של עורכות הדין והענקת הכשרה משפטית פרקטית ללא תשלום. בנוסף מוביל ברזילי את המאבק נגד הטלת חובות דיווח על עורכי דין לרשות איסור הלבנת הון.

ברזילי הוביל להקמת הוועדה הציבורית לבחינת שינוי חוק לשכת עורכי הדין בראשותה של השופטת אילה פרוקצ'יה. בראשית שנת 2014, פרסמה הוועדה את מסקנותיה כגון: הפחתת דמי החבר בשיעור ניכר וייחודם לפעילויות חובה ורשות בלבד באופן שדמי החבר לא יממנו יותר פעילויות תרבות ופנאי בהן נוטלים חלק קטן מעורכי הדין; קביעת כללים ברורים של מותר ואסור בבחירות למוסדות הלשכה; הגדרת יחסי הגומלין בין המחוזות לוועד המרכזי וחיזוק כוחו של ראש הלשכה והוועד המרכזי על מנת לאפשר משילות בלשכה; קביעת אמות מידה לקביעת תקציב הלשכה על פי כללי הניהול והבקרה יעילות וחסכון. בכנס השנתי ה-14 של לשכת עורכי הדין שנערך במאי 2014 באילת, הודיעה שרת המשפטים, ציפי לבני, כי תגבש פתרון למצב הנוכחי בלשכה, בין היתר באמצעות מסקנות הוועדה ונתונים נוספים.

ברזילי ממשיך גם לקדם פרויקטים שהוביל בזמן כהונתו כיו"ר מחוז תל אביב: קביעת אי תשלום שכר בגין עבודה בשעות נוספות כעבירה אתית, פרויקט "אימות חתימה" לטובת פרנסתם של עורכי דין צעירים, הקמת מערך מרבי של מאות ימי עיון מקצועיים ללא תשלום, קיום פרויקט חונכות לעורכי דין צעירים וקבלת מנוי חינם לאתר המאגר המשפטי "פסק דין".

== קישורים חיצוניים ==

* 
* 
* 

==הערות שוליים==

קטגוריה:ראשי לשכת עורכי הדין
קטגוריה:בוגרי אוניברסיטאות ומכללות בממלכה המאוחדת
קטגוריה:ישראלים שנולדו ב-1970
בית סולל בונה ירושלים

המגרש שעליו נבנה בית סולל בונה ב[[שנות ה-40 של המאה ה-20]]
בית סולל בונה ירושלים לקראת הריסתו
בית סולל בונה ירושלים בעת הריסתו
בית סולל בונה היה מבנה מודרניסטי ברחוב המלך ג'ורג' בירושלים, מול בית המוסדות הלאומיים. בבניין שכנו משרדי חברת הבנייה סולל בונה. המבנה נהרס באוגוסט 2016, תוך שימור חזית הבניין, מתוך כוונה לשלב אותה בבניין החדש שייבנה במקום.
==היסטוריה==
המגרש שעליו הוקם הבניין היה חלק מהשכונה הערבית-נוצרית אל אמירה (הנסיכה). לאחר הקמת מדינת ישראל נתפסו כל הנכסים שהיו בבעלות ערבית נוצרית בשכונה על ידי רשות הפיתוח כנכסי נפקדים. והמגרש נמכר לחברת סולל בונה.

בניית המבנה החלה ביוני 1957 על ידי האדריכל ראובן טרוסטלר בתקופה שבה חברת סולל בונה שלטה ברוב ענף הבנייה בארץ. באותה תקופה סולל בונה הייתה הזרוע הביצועית של ההסתדרות. הבניין ריכז את פעילות סולל בונה באזור ירושלים והיה חלק משורת מבני ציבור לאומיים ברחוב הכוללת את בית המוסדות הלאומיים, בית הכנסת ישורון והיכל שלמה. מטות נוספים של החברה הוקמו בערים שונות כמו תל אביב וחיפה.

בשנת 1987 מכרה חברת סולל בונה את המבנה והמגרש שסביבו ליזמים שרצו לבנות במקום בית מלון. למקום הוצעו תוכניות שונות. בחלק מהתוכניות הוצע שילוב המבנה בבניה החדשה ובחלקם הוצע להורסו. במסגרת המחאה החברתית בישראל 2011 פרצו למבנה, כמו למבנים נוספים, צעירים רבים במחאה על הימצאות מבנים נטושים באזור שזקוק כל כך לדירות למגורים. בעשור הראשון של המאה ה-21 חברת "מגדלי היכל שלמה" רכשה את הבניין. באוגוסט 2016 נהרס המבנה לצורך הקמת שני מגדלים בני 17 קומות, שהגדול מבניהם יהיה מלון בו 229 חדרים והשני ייועד למגורי יוקרה. עלויות ההשקעה בפרויקט מוערכות בכ-130 מיליון דולר. בפברואר 2018, קבוצת מלונות אינטרקונטיננטל, חתמה על הסכם ניהול עם חברת "מגדלי היכל שלמה". המלון יפעל תחת השם "אינטרקונטיננטל ירושלים".

==הבניין==
החזית הקדמית של הבניין עוצבה בצורה סימטרית שנתנה לבניין ממד ייצוגי, חלון מרכזי בעל אבן ראשה, שורת חלונות קטנים מעליו ושורה דומה מתחתיו. מעל הכניסה, לכל רוחב החזית, נבנה גגון בטון דק בצורת מניפה. לבניין היו ארבע קומות, קומת המסד בחיפוי אבן בעיבוד גס ושאר הקומות בעיבוד עדין יותר. בין קומה לקומה הפריד פס דק של אבן אפורה שהוסיף לייצוגיות המבנה.

בכניסה ללובי הבניין ניצבו ארבעה עמודים אופייניים לתכנון המודרניסטי, שניים משני צידי הכניסה ושניים נוספים קרוב לקצות הבניין.

==לקריאה נוספת==
* דוד קרויאנקר, המשולש הירושלמי, ביוגרפיה אורבנית, ירושלים: הוצאת כתר ומכון ירושלים לחקר ישראל, 2011.

==קישורים חיצוניים==

* 
*[https://web.archive.org/web/20160807183122/http://www.local.co.il/jerusalem/92730/article/ ירושלים: מתחם סולל בונה הישן יהפוך למתחם בית מלון ומגורים], באתר Local, 21 בפברואר 2012

==הערות שוליים==

קטגוריה:רחוב המלך ג'ורג' (ירושלים): מבנים
קטגוריה:ירושלים: מבנים שנהרסו
קטגוריה:סולל בונה: מבנים
קטגוריה:מבנים ואתרים שתכנן ראובן טרוסטלר
קטגוריה:ירושלים: בנייני משרדים
מסלול מסונכרן-שמש

תיאור של מסלול מסונכרן שמש (ירוק) והזווית לשמש במהלך ארבע תקופות בשנה. להשוואה (סגול) מסלול שהוא לא מסונכרן לשמש

מסלול מסונכרן-שמש, מסלול עוקב-שמש או מסלול הליו-סינכרוני (באנגלית: Sun-synchronous orbit, SSO) הוא מסלול בו לוויין מקיף כוכב לכת (בדרך כלל כדור הארץ) בזווית קבועה לשמש. ללוויין במסלול זה יש צירוף של זווית נטיית מסלול וגובה הלוויין המאפשר חציית קו רוחב באותה זווית שמש מקומית. זהו מסלול מועדף על לווייני צילום בגובה נמוך, שכן זווית השמש במהלך הקפות הלוויין נשמרת יחסית קבועה, והלוויין חוצה את קו המשווה באותה שעה מקומית.

מסלול עוקב שמש משמש בדרך כלל לצילום אזרחי, לתצפיות, לריגול וגם לחיזוי מזג אוויר. רוב לווייני הצילום האזרחיים נמצאים במסלול עוקב שמש בו חציית קו המשווה היא בין השעות 10:00-14:00.
מסלולים מיוחדים הם מסלול זריחה - שקיעה (dawn-dusk) בו הלוויין חווה תמיד חשיפה לשמש, (בזווית שמש נמוכה של זריחה או שקיעה) כך שתאי השמש יוצרים חשמל כל הזמן - אלו מסלולים המועדפים עבור לוויינים שיש להם צריכת חשמל גבוהה כמו לווייני מכ"ם.

==ראו גם==
*מסלול לווייני נמוך
*מסלול לווייני בינוני
*מסלול גאוסטציונרי
*מסלול קוטבי

קטגוריה:מדעי החלל
קטגוריה:מסלולים סביב כדור הארץ
אפרים לאור

אפרים לאור (נולד ב-1951) הוא איש צבא ישראלי לשעבר, כיהן כמפקד חטיבה 7, בדרגת אל"ם. קיבל את צל"ש אלוף פיקוד הצפון במלחמת יום הכיפורים.

== ביוגרפיה ==
נולד ב-1951 בברית המועצות, למשפחת ליקבורניקוב. עלה עם משפחתו לישראל ב-1960 וגדל במעברה באזור ראשון לציון. למד בפנימיה הצבאית לפיקוד שליד הגימנסיה העברית "הרצליה". ב-1969 התגייס לצה"ל ושובץ בחיל השריון. בשריון עבר לאור הכשרה כלוחם וקורס מפקדי טנקים. בהמשך השלים קורס קצינים ושימש מפקד מחלקת טנקים. במלחמת יום הכיפורים היה לאור מפקד פלוגה בחטיבה 7, שבלמה את התקפות השריון הסורי במהלך קרב עמק הבכא, תחת פיקודו של אביגדור קהלני. על חלקו במלחמה הוענק לו צל"ש אלוף מאת אלוף פיקוד הצפון, רפאל איתן. בהמשך שימש לאור כמפקד גדוד 82, ופיקד עליו במבצע ליטני. לאחר מכן פיקד על חטיבת הראל, והיה מפקדה במהלך מלחמת לבנון הראשונה. בשנת 1987 מונה למפקד חטיבה 7. ב-1989 מונה לראש מחלקת התכנון המבצעי באגף המבצעים ושירת בתפקיד עד שחרורו ב-1991.

כיהן כיו"ר ועדת ההיגוי להיערכות המדינה לטיפול ברעידת אדמה וכראש המגמה לגאוגרפיה של אזורי אסון באוניברסיטת חיפה.

משמש כראש המרכז לחקר אפר"ן - אירועי פתע רבי נפגעים במכון הטכנולוגי בחולון.

ב-2023 מונה לוועדת ההיגוי של "המשמר הלאומי הישראלי". הוא חבר הוועד המייעץ של תנועת "הביטחוניסטים".

בעל תואר ראשון בהיסטוריה, תואר שני במדיניות ציבורית ודוקטורט בניהול מקרי אסון שעשה בקינגס קולג' בלונדון.

==גלריה==
<gallery>
File:DaganLaor.jpg|אל"ם אפרים לאור מקבל פרס הוקרה ממאיר דגן
File:EfraimLaor.jpg|אפרים לאור בהרצאה בשטח הצופה אל הכנרת
File:LaorEmekHabacha240414.jpg|אפרים לאור ברמת הגולן על רקע מצגת עמק הבכא אפריל 2014.
</gallery>

== קישורים חיצוניים ==

* יעל בניה, , במחנה, 14.04.2013, כפי שהועלה ב"אתר הגבורה".
* 
* 
* 
* 

==הערות שוליים==

קטגוריה:מפקדי חטיבה 7
קטגוריה:מעוטרי צל"ש אלוף
קטגוריה:אלופי-משנה בצה"ל
קטגוריה:מפקדי חטיבת הראל
קטגוריה:מפקדי גדוד 82
קטגוריה:ישראלים ילידי ברית המועצות
קטגוריה:בוגרי הפנימייה הצבאית לפיקוד תל אביב
קטגוריה:בוגרי המכללה לביטחון לאומי
קטגוריה:בוגרי קינגס קולג' לונדון
קטגוריה:חברי הביטחוניסטים
קטגוריה:מפקדי פלוגות במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:ישראלים שנולדו ב-1951
סטפנוס החמישי

סטפנוס החמישי (בלטינית: Stephan V; מת ב-14 בספטמבר 891) כיהן כאפיפיור מ-885 ועד למותו ב-891. הוא מונה מיד לאחר מותו של האפיפיור אדריאנוס השלישי, ובמותו הוחלף על ידי האפיפיור פורמוסוס. כמו גם ביחסיו עם הכנסייה האורתודוקסית הסלאבית הצעירה, הוא דבק במדיניותו של האפיפיור ניקולאוס הראשון. אביו אדריאנוס, שהשתייך לאצולה הרומית, הפקיד את חינוכו לקרובו, הבישוף זכריה, הספרן של הכס הקדוש. סטפנוס נהיה קרדינל כומר של סאנטי על יד מרינוס. הוא נבחר לתפקידו בספטמבר 885 מבלי להמתין לאישור הקיסרי. במהלך כהונתו של סטפנוס הוא נקרא להתמודד עם בעיית רעב שנגרמה על ידי בצורת וארבה. אוצר האפיפיור היה ריק, והוא נאלץ להישען על עושרו של אביו כדי שלכנסייה יהיה כסף. הוא השתמש בכספו כדי להציל שבויים, ולתקן את הכנסיות. בעקבות מותו של מתודיוס הקדוש, הוא הוחלף על ידי תלמידו Gorazd. עם זאת, בשל השפעתם של אנשי הדת הגרמנים, סטפנוס אסר על השימוש בליטורגיה סלאבית. ובכך הכריח את הסלאבים להצטרף לכנסייה האורתודוקסית. סטפנוס מת בשנת 891 ונקבר בבזיליקת שנים עשר השליחים.

==קישורים חיצוניים==

* 

קטגוריה:אפיפיורים בימי הביניים
קטגוריה:אפיפיורים במאה ה-9
קטגוריה:נפטרים ב-891
אדוארד ולנטיין בלומפילד

אדוארד ולנטיין בלומפילד (באנגלית: Edward Valentin Blomfield; 14 בפברואר 1788 – 9 באוקטובר 1816) היה קלאסיקן אנגלי ואחי הארכיבישוף של לונדון, צ'ארלס בלומפילד (Charles Blomfield). בלומפילד נולד בברי סנט אדמונדס והיה בנו השני של צ'ארלס בלומפילד, מנהל בית הספר בברי סנט אדמונדס. אדוארד התמחה בבלשנות.

בלומפילד רכש מספר פרסים בתחום הלימודים הקלאסיים באוניברסיטה שלו והפך לעמית ומרצה במכללת עמנואל שבאוניברסיטת קיימברידג'. בשנת 1813 טייל בגרמניה ופגש אישים חשובים. בשובו, הוא פרסם בעיתון Museum Criticum (מספר II) מאמר על מצב הספרות הקלאסית בגרמנית. בלומפילד ידוע בעיקר בזכות תרגומו של Matthiae's Greek Grammar (1819).

==קישורים חיצוניים==
* [https://en.wikisource.org/wiki/Dictionary_of_National_Biography,_1885-1900/Blomfield,_Edward_Valentine ביוגרפיה]

קטגוריה:בוגרי אוניברסיטת קיימברידג'
קטגוריה:חוקרי העת הקלאסית
קטגוריה:בריטים שנולדו ב-1788
קטגוריה:בריטים שנפטרו ב-1816